P r o g r a m r å d e t   
f o r   a r k e o l o g i   o g   k o n s e r v e r i n g 
M ø t e r e f e r a t 

Tid: Tirsdag 14 mars 2017 kl. 9:15 – 11:00
Sted: Seminarrom 3, Blindernveien 11 

Til stede: Sofie Rydså Fallmyr (studentrepresentant konservering), Søren Handberg (programleder arkeologi og konservering), Douwtje van der Meulen (faggruppeleder undervisning, konservering), Hulda Kjeang Mørk (studieleder), Helena Neumann (programkonsulent, referent), Alice Søstrand (studentrepresentant konservering) og Sigurd Tomter (studentrepresentant arkeologi)
Innkallingen til dagens møte og referat fra møtet 4.10.2016 ble godkjent. 

Fagutvalgene har ordet
FU konservering v/ Sofie Rydså Fallmyr
Frafall
Studentene lurer på om mangel på konserverings-emner i ba-løpets 3. semester kan føre til mindre sosial aktivitet i kullet og dermed frafall. 

Douwtje forteller at de vurderer en eventuell omstrukturering av programmet slik at semesteret som gir mulighet for utveksling plasseres senere i studieløpet.
FU arkeologi v/Sigurd

Student-konferanse

Stor suksess. Planer om å la Bergen, NTNU og UiO være vertskap på omgang. På sikt er det planer om å utvide til en nordisk studentkonferanse. 

Helena oppfordrer til å invitere konserveringsstudentene og Søren foreslår å lage en felles publikasjon.
Nettsidene

Studentene ønsker seg bedre nettsider for å øke rekruttering og hindre frafall. 

Tydeligere beskrivelse av hva arkeologi-studiet innebærer. Gjerne en video.
Program-midler

Studentene vil gjerne gjeninnføre filmkvelder og ekskursjon til Kaupang.

Helena minner om viktigheten av å planlegge neste års pengebruk innen utgangen av kalenderåret.

Søren bekrefter at program-midlene for 2017 er oppbrukt. Han anbefaler fagutvalget å lage et erfaringsdokument hva pengebruk angår. Han antyder også at man kan se på muligheten av å inkorporere ekskursjonene i seminarundervisningen.
Orienteringssaker

1) Gjennomføringstall H16 
Mari forteller at gjennomførings-prosenten på ARK1000 har gått opp, og stryk-prosenten falt fra 17% til 2%, etter innføring av ny eksamensordning.

Søren minner om at gjennomføringstallene ikke tar hensyn til de som har permisjon og redusert progresjon av legitime grunner.
2) Undervisningsplan V17
Mari påpeker at programrådsmøtet avholdes før fristen for innmelding av endringer, derfor er ikke disse med. Søren uttrykker bekymring for den videre finansieringen av ARK4210, siden midlene til å drive dette emnet er knyttet til det forsterkede master-programmet, som snart opphører.
3) Status programevaluering 
Søren påpeker at den eksterne komiteen har få timer til rådighet, men at det allikevel vil være tilstrekkelig siden komitéleder Elisabeth har grunnkunnskapen og kjenner vårt program godt.
Han håper at ekstern-rapporten vil peke på alternative løsninger og kommer med tilleggsforslag og konkrete advarsler.
4) Studiekvalitetsrapporten

Hulda forteller om flere søkere enn plasser, økt gjennomføring og høyere 
gjennomføringsprosent enn HF-snittet. 
Det arbeides med å få flere digitale eksamener, forelesninger på podcast og 

utforming av lærings-spill.. 

Kjønns-ubalansen er fortsatt et problem på hhv historie og konservering. 
Det nye opplegget for mottaksuke på historie fungerte godt, noe å kopiere for ARKO? 
Helena svarer at selve mottaksuken fungerer godt på ARKO, og at ARK1000 allerede er endret slik at studentene kommer tidligere i gang med skrivetrening. Hun minner om at all relevant informasjon ligger på nett og/eller formidles via velkomst-epost. 
Mari understreker viktigheten av at foreleserne viser til emnesiden for praktisk informasjon.

Søren påpeker, slik konserverings-studentene har tatt opp ved flere anledninger, at KUBE-navnet ikke er gjenkjennbar for søkere. 
Søren understreker også at karaktersnitt og studiekvalitet ikke nødvendigvis henger sammen. Det er godt oppmøte til eksamen, noe som i seg selv kan betraktes som resultat av god studiekvalitet.

Overbooking forhindrer at plasser går tapt. Et mindre opptak vil imidlertid øke opptakskravet og studieprogrammene bør overveie om et mindre opptak ville kunne skape en bedre gruppedynamikk og bedre læringsmiljø, noe som igjen vil kunne minske forfallet.

Mari opplyser om at etter økning av kvoten på arkeologi er det flere som gjennomfører og de gjennomfører raskere. Sigurd spør om dette er en trend, og Helena svarer at det er for tidlig å si ut fra tilgjengelig tallmateriale. Søren og Hulda forteller at de beste studentene på hhv arkeologi og historie ofte forsvinner, og Søren etterlyser et system for å følge enkeltstudenter.

Sigurd vil gjerne ha informasjon om gjennomføring og frafall ved andre universitet i Norge som tilbyr våre fag. Hulda undersøker dette.
Søren ønsker en juridisk ansvars-avklaring i forbindelse med praksis-kontrakter. 

Hulda undersøker dette.
I det videre arbeidet med å forbedre studiekvaliteten peker Hulda på praksis, formidling og arbeidslivsrelevans Dessuten økt internasjonalisering både i form av mer utveksling og flere engelskspråklige emner. Avtaler må være faglig forankret.
5) Krav til kjemi-kompetanse ved søknad til masterstudier i konservering
Douwtje: IAKH v/ fagmiljøet i konservering tilbyr våren 2018 sitt eget basis-emne i matematikk, fysikk og kjemi, og høsten 2018 tilbys vårt eget emne i organisk kjemi. Disse emnene er spisset mot konserveringsstudiet og vil erstatte KJM1001 og KJM1110 for våre studenter.
Søren ser at emneinnholdet kan overlappe med arkeometri-emnet. Han spør videre om hvordan emnene skal finansieres og Douwtje svarer at ressursene reorganiseres.

Sophie ønsker at metode vektlegges i kjemiundervisningen, siden studentene fra før er best kjent med humanistiske metoder. Hun lurer også på om disse emnene vil inngår i 40-gruppen i kjemi. Helena forklarer at det vil de ikke, siden nevnte gruppe eies av Kjemisk institutt.
6) Program- og emnebeskrivelser på nett

Søren forteller at tre studenter har meldt seg for å vurdere kvaliteten til, og mulighet for forbedring av, nettsidene. Hulda finner den rette kontaktperson på HF. 
Helena mener at dette er Johanne Cecilie Høyem Jørgensen
